मेहुली घोष

मेहुली घोष (जन्म २० नवम्बर सन् २०००) एक भारतीय निशानेबाज खेलाडी छी। ओ दुनिया भरिमे अन्तर्राष्ट्रिय जुनियर निशानेबाजी प्रतियोगितामे भारतक प्रतिनिधित्व करैत अछि। १२३ प्रतियोगिसभक बिच, ओ चेक गणराज्य मे आयोजित सन् २०१८ जुनियर निशानेबाजी प्रतियोगिताक फाइनलमे पहुचए वाली एकमात्र भारतीय महिला निशानेबाज छल। ओ ओत सातम स्थान पर प्राप्त केनए छल। सन् २०१८ मे, अस्ट्रेलियाक गोल्ड कोस्टमे आयोजित XXI राष्ट्रमण्डल खेलसभमे, ओ मार्टिना वेलोसोक सङ्ग शूट-अफ कऽ बाद महिला १० मीटर एयर राइफलमे रजत पदक जितने छल।  इन्टरनेशनल शूटिङग स्पोर्ट फेडरेशन (ISSF) कऽ अनुसार, हुनकर एसियामे तेसर आ विश्वमे छठम रैकिङग अछि।

कैरियरक शुरुवात
मेहुली सन् २०१४ मे सेरामपुर राइफल क्लबमे सम्मलित भेल। अभ्यासक समय कोनो व्यक्तिक गलती सँ मारवाक लेल हुनका क्लबद्वारा प्रतिबन्धित करि देल गेल छल। बादमे, मेहुलीक पूर्व भारतीय ओलम्पिक फाइनलिस्ट आ अर्जुन अवार्डी, जयदीप करमारकरद्वारा सलाह आ प्रशिक्षण देल गेल छल। 

ओ जयदीप करमारकर सुटिङ्ग एकेडमीमे प्रशिक्षण प्राप्त केनए छल। सन् २०१६ मे, हुनकर चयन पुणेमे आयोजित इन्डियन नेसनल सुटिङ्ग च्याम्पियनसिपक लेल कएल गेल छल। ओ राष्ट्रिय च्याम्पियनशिपमे दुटा स्वर्ण पदक आ सातटा रजत पदक प्राप्त केनए अछि। सन् २०१७ क नेशनल च्याम्पियनशिपमे, मेहुली आठ स्वर्ण आ तीन कांस्य पदक जितने छल, आ हुनका सर्वश्रेष्ठ निशानेबाजक पुरस्कार सँ सम्मानित कएल गेल छल।

अन्तर्राष्ट्रिय कैरियर
सन् २०१७ मे, ओ चेक गणतन्त्रमे आयोजित तैयारी जुनियर शुटिङग च्याम्पियनसिपमे भाग लेलक आ सातम् स्थान पर रहल। ओ जर्मनीमे आयोजित जुनियर वर्ल्ड शुटिङ्ग च्याम्पियनसिपमे  १७म् स्थान पर रहल। मेहुली सन् २०१७   दिसम्बर महिनामे जापान कऽ वाको सिटीमे एसियाली च्याम्पियन बनि गेल, जहिमे हुनकर स्कोर ४२०.१ छल आ ओ युवा ओलम्पिक सन् २०१८ मे कोटा स्थान प्राप्त केनए छल। सन् २०१८ मार्च महिनामे, ओ मेक्सिकोमे आइएसएसएफ विश्वकपमे दुई टा विश्वकप पदक जीतऽ वाली भारत कऽ सभ सँ कम उमर कऽ प्रतियोगीमे सँ एक बनि गेल। ओ ओतय जीतवाक रास्तेमे एक जुनियर वर्ल्ड रेकर्ड बनेलक। मेहुली राष्ट्रमण्डल खेल, २०१८ कऽ लेल क्वालिफाइ केनए छल। सन् २०१८ मे, अस्ट्रेलियाक गोल्ड कोस्टमे आयोजित XXI राष्ट्रमण्डल खेलमे, ओ मार्टिना भेलोसो कऽ सङ्ग शुट-अफ कऽ बाद महिला १० मीटर एयर राइफलमे रजत जीतलक।

सन्दर्भ सामग्रीसभ

बाह्य जडीसभ

श्रेणी:सन् २००० मे जन्म
श्रेणी:जीवित लोक
श्रेणी:भारतीय महिला खेलाडीसभ